Szám: I. 35-1/2013.                                     

J E G Y Z Ő K Ö N Y V

Készült: Tata Város Önkormányzat Képviselő-testületének a 2013. január 18-án 8.30 órakor  – Városháza dísztermében – megtartott  rendkívüli üléséről.

Jelen vannak:	Michl József polgármester
Horváthy Lóránt alpolgármester
Robozné Schőnfeld Zsuzsanna alpolgármester

Borsó Tibor, Brunner Sándor, Dinga László, Gerébi Ákos, Kaszál József, Kovács Attila képviselők.     

Az ülésről távolmaradt: Király István, Szabó Gyula, Dr. Varga András képviselő

Tanácskozási joggal meghívottak közül jelen van:

Dr. Kórósi Emőke jegyző

Az ülésen továbbá jelen van: Lantainé Nagy Mária pénzügyi és városfejlesztési irodavezető, Bálint Anita humánszolgáltatási irodavezető,  Sárközy Klára, dr. Fogarasi Richárd, Keresztesné Csizmók Ágnes hivatali munkatársak.

Petzke Ferenc a Tatai Televízió főszerkesztője, a Helyi Téma képviseletében  Hunyáné Izsáki Zsuzsanna, a 24 ÓRA munkatársa Petrik József.

Lakosság részéről: 1 fő

M i c h l  József polgármester tisztelettel köszönti a mai rendkívüli ülésen megjelenteket.  Megállapítja a határozatképességet, mivel 12 képviselőből 9 fő jelen van, majd az ülést megnyitja. 
Bejelenti, távolmaradását előre jelezte Király István, Szabó Gyula és dr. Varga András képviselők.

Napirenddel kapcsolatban:

M i c h l  József polgármester a meghívó szerinti két napirend tárgyalására tesz javaslatot.

Kérdés, javaslat nem lévén, szavazásra bocsátja a meghívó szerinti két napirend tárgyalását, melyet

a képviselő-testület jelenlévő 9 tagja, egyhangú, 9 igen szavazattal elfogad, és a következő határozatot hozza:

Tata Város Önkormányzat Képviselő-testülete
1/2013.(I.18.) Tata Kt. határozata
a 2013. január 18-i rendkívüli testületi ülésen tárgyalandó
napirendi pontok meghatározásáról

Tata Város Önkormányzatának Képviselő-testülete a jegyzőkönyv mellékletét képező I-35/2013. sz. meghívón szereplő témákat tárgyalja meg.

N A P I R E N D : 

           1. Komárom-Esztergom Megyei Múzeumok Igazgatósága alapító okiratának módosítása 
               Előterjesztő:  Michl József polgármester 
Előadó:          Bálint Anita humánszolgáltatási irodavezető

           2. A Tatai Távhőszolgáltató Kft. folyószámla hitele 
               Előterjesztő:  Michl József  polgármester
               Előadó:          dr. Fogarasi Richárd  városüzemeltetési és vagyongazdálkodási csoportvezető
               Meghívott: 	Mihalovits András ügyvezető-igazgató

1.	N a p i r e n d : 

            Komárom-Esztergom Megyei Múzeumok Igazgatósága alapító okiratának módosítása 
            Előterjesztő: Michl József polgármester 
            Előadó:          Bálint Anita humánszolgáltatási irodavezető

M i c h l  József polgármester jelzi, az 1. határozati javaslat módosítása kiosztásra került a képviselőtársaknak, melyet tárgyalási alapnak kér tekinteni.
Utal a decemberi rendkívüli ülésre, ahol napirenden szerepelt a Múzeum Igazgatóság alapító okiratának módosítása, melynek  előzetes egyeztetésére többször került sor az Államkincstárral, a Minisztériummal és a MIK központtal míg a végleges formában múltkor a testület elé került. Ezt követően a hivatal elküldte az elfogadott alapító okiratot, és néhány pontban az előbb említett intézmények módosítást kértek még, ezért kell erről most dönteni ahhoz, hogy a banknál el tudjon járni, és hozzáférjen a pénzéhez a Múzeum.

G e r é b i  Ákos képviselő utal a határozati javaslat 1. pontjára, melyben a vezetői megbízásról van szó. Tekintettel arra, hogy 2013. január 1-től az önkormányzat intézménye a Múzeum, érdeklődik,  nem a megszokott formai módon kell megbízni a vezetőt, külön előterjesztésben? A határozati javaslat arról szól, hogy a képviselő-testület tudomásul veszi a megbízást. Amikor a képviselő-testület vezetőt bíz meg, akkor a bérrel együtt, önálló előterjesztésben készül ez. 

M i c h l  József polgármester elmondja, 2013. január 1-vel átvett önkormányzatunk egy intézményt, mely intézmény kinevezett vezetője nyugdíjba kérte magát. A szabályzatuk szerinti módon került megbízásra helyettesítésre valaki, aki az igazgató távozásával a vezetői feladatokat is el tudja látni, ezért javasolja Schmidtmayer Richárdot megbízni, a fizetése érintetlenül hagyásával. 
Kérdezi Jegyző asszonyt, van-e szükség kiegészíteni a határozati javaslatot?

Dr. K ó r ó s i  Emőke jegyző kiegészítésként elmondja, egy megbízott vezetői jogviszonyról van szó, tartalmilag igazából a Múzeum meglévő SZMSZ-e szerint, szakmai helyettesítési feladatokra bízta meg az Igazgató asszony Schmidtmayer Richárdot, de ugyan akkor természetesen az intézménynek működnie kell, el kell látni a vezetői feladatokat a szakmai vezetőnek. A tényleges megbízotti jogviszonyhoz szükséges a miniszter egyetértése, és a pályázat kiírásra kerül. Ez nem testület által kiadott megbízás, hanem tudomásul vétele az Igazgató asszony által éppen az érvényes SZMSZ-ük alapján kiadottaknak. Egy szakmai vezetői feladatkör, ami együtt jár a tényleges vezetői feladatkörrel. 

M i c h l  József polgármester hozzászólás hiányában, szavazásra bocsátja a határozati javaslat 1.  pontját, a kivetítőn látható pontosítással, „Tata Város Önkormányzat Képviselő-testülete a Komárom-Esztergom Megyei Múzeumok Igazgatósága vezetője, dr. Fülöp Éva Mária megyei múzeumigazgató által 2012. december 19. napján hozott, a múzeum szakmai- vezetői feladatainak ellátására vonatkozó munkáltatói intézkedést tudomásul veszi, így az igazgatói pályázat elbírálásáig az intézmény megbízott vezetője Schmidtmayer Richárd”, valamint a 2. 3. és 4. pontot az írásos előterjesztésben foglaltak szerint, melyet

a képviselő-testület jelenlévő 9 tagja, egyhangú, 9 igen szavazattal elfogad, és a következő határozatokat hozza:

Tata Város Önkormányzat Képviselő-testületének
2/2013. (I.18.) Tata Kt. határozata
KEM Múzeumok Igazgatósága intézményvezetőjének helyettesítéséről

Tata Város Önkormányzat Képviselő-testülete a Komárom-Esztergom Megyei Múzeumok Igazgatósága vezetője, dr. Fülöp Éva Mária megyei múzeumigazgató által 2012. december 19. napján hozott, a múzeum szakmai- vezetői feladatainak ellátására vonatkozó munkáltatói intézkedést tudomásul veszi, így az igazgatói pályázat elbírálásáig az intézmény megbízott vezetője Schmidtmayer Richárd.

Határidő:    2013. január 21.- MÁK felé történő bejelentésre
Felelős: 	Michl József polgármester

Tata Város Önkormányzat Képviselő-testületének
3/2013. (I.18.) Tata Kt. határozata
KEM Múzeumok Igazgatósága alapító okiratának módosítása tárgyában

Tata Város Önkormányzat Képviselő-testülete a 475/2012 (XII 12). Tata KT a Komárom-Esztergom Megyei Múzeumok Igazgatósága alapító okiratának módosításáról szóló határozatát, valamint a 476/2012 (XII 12.) Tata Kt. Kuny Domokos Múzeum egységes szerkezetű alapító okiratának elfogadásáról szóló határozatát visszavonja. 

Határidő:       2013. január 21.- MÁK felé történő bejelentésre
Felelős: 	Michl József polgármester

Tata Város Önkormányzat Képviselő-testülete
4/2013. (I.18.) Tata Kt. határozata
a   Komárom-Esztergom Megyei Múzeumok Igazgatósága alapító okiratának módosításáról

Módosító okirat

Komárom-Esztergom Megyei Múzeumok Igazgatósága a Közigazgatási és Igazságügyi Minisztérium által 2012. július 12. napján kiadott IX-09/30/318/2012. számú alapító okiratát az  államháztartásról szóló 2011. évi CXCV. törvény 8. §. (5) bekezdésében kapott falhatalmazás alapján, az államháztartásról szóló törvény végrehajtásáról szóló 368/2011. (XII.31.) kormányrendelet 5. §. (1)-(2) bekezdése szerinti tartalommal az alábbiak szerint módosítja: 

1.   Az alapító okirat bevezető része az alábbiak szerint módosul:

	„Tata Város Önkormányzat Képviselő-testülete az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 45. §-a, az államháztartásról szóló törvény végrehajtásáról szóló 368/2011. (XII. 31.) Kormányrendelet 5. § (1)-(2) bekezdése szerinti tartalommal az alábbi alapító okiratot adja ki: ”

2.	Az alapító okirat 1. 1., és 1.2.  pontja a következőre módosul:

„1.1. Neve: 			Kuny Domokos Múzeum 

  1.2. Idegen nyelvű elnevezése:
1.2.1 Angol nyelven: 		Kuny Domokos Museum
1.2.2. Német nyelven: 		Kuny Domokos Museum”

3.	Az alapító okirat 1.4.1.1, valamint 1.4.1.2. pontjai törlésre kerülnek, az 1.4.1.3. pont számozása 1.4.1.1-re módosul.
„1.4.1.1.		            Görög-Római Szobormásolatok Kiállítása
                                                 2890 Tata, Hősök tere 7.”
4.     Az alapító okirat 1.4.1.4. pontja a következőre módosul és számozása 1.4.1.2-re változik:

„1.4.1.2. Német Nemzetiségi Gyűjtemény
             2890 Tata, Alkotmány utca 1.”

5.	Az alapító okirat 1.4.1.5., valamint az 1.4.2. Egyéb kiállításai pontjai törlésre kerülnek.

6.	Az 1.4.3. pont és 1.4.3.1. pont számozása 1.4.2., illetve 1.4.2.1. pontra módosul.

	„1.4.2. A feladatellátást szolgáló további ingatlan:
  1.4.2.1.		            Központi raktár
	                                 		2890 Tata, Deák Ferenc u. 3.”

7. 	Az alapító okirat 3. pontja az alábbiakra módosul:

„A költségvetési szerv közfeladata: A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kult. tv.) 37/A.§-a, 42.§-a, valamint 45. § , 46. §. és 45/A §-ai alapján gondoskodik a kulturális javak meghatározott anyagának folyamatos gyűjtéséről, nyilvántartásáról, megőrzéséről és restaurálásáról, tudományos feldolgozásáról és publikálásáról, valamint kiállításokon és más módon történő bemutatásáról, a közművelődési és közgyűjteményi feladatok ellátásáról.”

8.   Az alapító okirat 4.1.1., 4.1.2., 4.1.3. pontja az alábbiakra módosul, mellyel egyidejűleg a 4.1.4-4.1.8. pontok törlésre kerülnek:

„4.1.1. Tata város és Komárom-Esztergom megye közigazgatási területén a kulturális javakhoz való hozzáférés biztosítása érdekében:
- 	a kulturális javak egységes szaktudományos szempontok szerint, tudományos szaktevékenység keretében kialakított, nyilvántartott és dokumentált együttesét gyűjti, őrzi, gondozza és kiállításon bemutatja,
- 	biztosítja a kulturális javakhoz kapcsolódó kutatási tevékenység lehetőségét,
- 	kultúraközvetítő, közművelődési tevékenységével hozzájárul az egész életen át tartó tanulás folyamatához,
- 	közművelődési rendezvényeket és egyéb programokat rendez,
- 	együttműködik a nevelési-oktatási intézményekkel és múzeumpedagógiai programjaival segíti az iskolai és az iskolán kívüli nevelés céljainak elérését,
- 	elvégzi a kulturális javak múzeumpedagógiai célú feldolgozását, folyamatosan megújuló múzeumpedagógiai és múzeumandragógiai programkínálatot biztosít,
- 	az intézmény turisztikai vonzerejének felhasználásával, a látogatóknak nyújtandó szolgáltatásokkal helyi és országos szinten elősegíti a gazdaság élénkítését.

4.1.2. Feladata a működési engedélyében meghatározott gyűjtőkörébe tartozó kulturális javak:
- 	gyűjtemény gondozása, ennek keretében azok gyarapítása, nyilvántartása, állományvédelme, 
- 	tudományos feldolgozása és publikálása,
- 	hozzáférhetővé tétele, ennek keretében állandó és időszaki kiállítások rendezése, közművelődési és múzeumpedagógiai programok és kiadványok biztosítása, a kulturális javak digitalizálása, a kutatási tevékenység biztosítása.

4.1.3. A megyei hatókörű városi múzeum állami feladatai keretében:
- 	vagyonkezelője a tevékenység ellátásához szükséges állami vagyonnak,
- 	területileg illetékes múzeumként gyűjtőterületére kiterjedően, 
o	végzi a megelőző és a mentő feltárásokat és az ehhez kapcsolódó egyéb régészeti szaktevékenységeket,
o	vezeti a régészeti lelőhelyek szakmai nyilvántartását, és annak alapján adatokat szolgáltat a régészeti lelőhelyekről,
o	a régészeti feltárás esetén kívül előkerült régészeti leletet vagy lelőhelyet a kulturális örökségvédelmi hatóságnak haladéktalanul bejelenti,
o	részt vesz a régészeti emlékek és a műemlékek vissza nem építhető vagy a helyszínen meg nem őrizhető töredékei és tartozékai muzeális intézményben történő elhelyezésében,
o	szakértőként részt vesz a régészetileg védett területek ellenőrzésében,
o	gyűjtőkörében szakmai tanácsadást folytat a muzeális intézmények szakmai együttműködése, munkájuk összehangolása, valamint az egyéb kulturális javak védelme érdekében,
o	részt vesz a szellemi kulturális örökség védelmével kapcsolatos helyi tevékenységek koordinálásában és szakmai támogatásában,
o	muzeológiai, múzeumpedagógiai, képzési és restaurálási szakmai-módszertani központként működik.”

9. 	Az alapító okirat 4.2. pontja (A költségvetési szerv alaptevékenységének államháztartási szakfeladatrend szerinti besorolása) az 581100 könyvkiadás és 581900 Egyéb kiadói tevékenység szakfeladatokkal egészül ki:

„ 4.2. A költségvetési szerv alaptevékenységének államháztartási szakfeladatrend szerinti besorolása:
	680002	Nem lakóingatlan bérbeadása, üzemeltetése
910201	Múzeumi gyűjteményi tevékenység
910202	Múzeumi tudományos feldolgozó és publikációs tevékenység
910203	Múzeumi kiállítási tevékenység
910204	Múzeumi közművelődési, közönségkapcsolati tevékenység
910301	Történelmi hely, építmény, egyéb látványosság működtetése
910302	Történelmi hely, építmény, egyéb látványosság megóvása
910501	Közművelődési tevékenységek és támogatásuk
581100 	Könyvkiadás
581900 	Egyéb kiadói tevékenység”

10.   Az alapító okirat 6. pontja a következőre módosul:

„6. Az alapító jogokat gyakorló szerv neve és székhelye:
	Tata Város Önkormányzata
	2890 Tata, Kossuth tér 1. „

11.  Az alapító okirat 7.1. pontja a következőre módosul:

	„7.1. Irányító szerv neve: Tata Város Önkormányzat Képviselő-testülete
        Irányító szerv székhelye: 2890 Tata, Kossuth tér 1.”

12.  Az alapító okirat 7.2. pontja törlésre kerül.

13.  Az alapító okirat 7.3. pontja a következőre módosul és számozása 7.2-re módosul:

„7.2. Fenntartó szerv neve: Tata Város Önkormányzat Képviselő-testülete”
         Fenntartó szerv székhelye: 2890 Tata, Kossuth tér 1.”

14.  Az alapító okirat 9. pont az alábbiakra módosul:

„A költségvetési szerv szakmai besorolása: megyei hatókörű városi múzeum
A megyei hatókörű városi múzeum a települési szintet meghaladó, egy megye közigazgatási területére, valamint a megyében lévő megyei jogú városok közigazgatási területére kiterjedő feladatokat ellátó muzeális intézmény.”
 
15.  Az alapító okirat 10. pontja az alábbiakra módosul:

„A költségvetési szerv vezetőjének megbízási rendje: A költségvetési szerv vezetője a megyei hatókörű városi múzeum vezetője, aki a közalkalmazottak jogállásáról szóló 1992. évi XXXIII. törvény (a továbbiakban: Kjt.) és a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezése tárgyában született 150/1992. (XI. 20.) Korm. rendelet (a továbbiakban: Kjt. vhr.) alapján, nyilvános pályázat útján kerül kiválasztásra.

A megyei hatókörű városi múzeum vezetőjét Tata Város Önkormányzat Képviselő-testülete nyilvános pályázat kiírásával legfeljebb 5 év határozott időtartamra bízza meg, illetve vonja vissza megbízását, továbbá gyakorolja felette a munkáltatói jogokat.

A Kult. tv. 45.§ (4) bekezdése alapján a megyei hatókörű városi múzeum vezetőjének megbízásához, illetve ennek visszavonásához a kultúráért felelős miniszter egyetértése szükséges.”

16.  Az alapító okirat 11. pontja a következőre módosul:

„A költségvetési szerv foglalkoztatottjaira vonatkozó foglalkoztatási jogviszonyok megjelölése: A költségvetési szerv szakalkalmazottjainak és egyéb közalkalmazottjainak foglalkoztatási jogviszonyára a Kjt. és a Kjt. vhr. rendelkezései az irányadóak.
Egyes, a Kjt. illetve a Kjt. vhr. hatálya alá nem tartozó alkalmazottak foglalkoztatási jogviszonyára a munka törvénykönyvéről szóló 2012. évi I. törvény rendelkezései az irányadóak.
Az egyéb jogviszonyokra a Polgári Törvénykönyvről szóló 1959. évi IV. törvény megbízási szerződésre vonatkozó rendelkezései az irányadóak.

17.	A nyilvános könyvtári ellátásról és a közművelődésről szóló többször módosított 1997. évi CXL. törvény 45 §-a értelmében a Komárom-Esztergom Megyei Múzeumok Igazgatóságának tagintézményei közül a Komárom városában lévő egyéb kiállítások (Czibor Zoltán Emlékszoba, Dr. Juba Ferenc Tengerészettörténeti kiállítás, római kori kőtár, lapidárium) 2013. január 1-jével a székhely szerint illetékes települési önkormányzat Komárom város fenntartásába, a Klapka György Múzeum Jászai Mari Emlékház Ászár település fenntartásába kerülnek.

Jelen Alapító Okirat 2013. január 01-jén lép hatályba, ezzel egyidejűleg a Komárom-Esztergom Megyei Múzeumok Igazgatósága IX-09/30/318/2012,. számú 2012. július 12-én kelt egységes szerkezetű alapító okirata hatályát veszti.

Az  alapító okiratot Tata Város Önkormányzat Képviselő-testülete 4/2013. (I.18) Tata Kt. határozatával hagyta jóvá.

Az alapító okiratot elfogadás előtt véleményezte Balog Zoltán EMMI miniszter. 

Tata, 2013. január 18.

	Michl József							Dr. Kórósi Emőke
	polgármester								jegyző

Határidő: 	2013. január 21. - MÁK felé történő továbbításra
Felelős: 	Michl József polgármester

Tata Város Önkormányzat Képviselő-testülete
5/2013. (I.18.) Tata Kt. határozata
a   Kuny Domokos Múzeum egységes szerkezetű alapító okiratának elfogadásáról

KUNY DOMOKOS MÚZEUM 
ALAPÍTÓ OKIRATA
(módosításokkal egységes szerkezetbe foglalva)

Tata Város Önkormányzat Képviselő-testülete az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 45. §-a, az államháztartásról szóló törvény végrehajtásáról szóló 368/2011. (XII.31.) Kormányrendelet 5. § (1)-(2) bekezdése szerinti tartalommal az alábbi alapító okiratot adja ki:

1. A költségvetési szerv neve, nevének rövidítése, idegen nyelvű elnevezése, székhelye, telephelyeinek neve és címe:

1.1. Neve:			 Kuny Domokos Múzeum 

1.2. Idegen nyelvű elnevezése:

1.2.1. Angol nyelven: Kuny Domokos Museum
1.2.2. Német nyelven: Kuny Domokos Museum

1.3. Székhelye:		             2890 Tata, Öregvár, Váralja utca 1-3.

1.4. Telephelyeinek neve és címe:

1.4.1. Tagintézményei:
1.4.1.1.		            Görög-Római Szobormásolatok Kiállítása
            2890 Tata, Hősök tere 7.
1.4.1.2.		             Német Nemzetiségi Gyűjtemény
             2890 Tata, Alkotmány utca 1.

1.4.2. A feladatellátást szolgáló további ingatlan:

1.4.2.1.		            Központi raktár
	2890 Tata, Deák Ferenc u. 3.

2. A költségvetési szerv alapításának időpontja: 1950. december 31.

3. A költségvetési szerv közfeladata:

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kult. tv.) 37/A.§-a, 42.§-a, valamint 45. § és 45/A §, 46.§ -ai alapján gondoskodik a kulturális javak meghatározott anyagának folyamatos gyűjtéséről, nyilvántartásáról, megőrzéséről és restaurálásáról, tudományos feldolgozásáról és publikálásáról, valamint kiállításokon és más módon történő bemutatásáról, a közművelődési és közgyűjteményi feladatok ellátásáról.

4. A költségvetési szerv tevékenysége:

4.1. A költségvetési szerv alaptevékenysége:

4.1.1.	Tata város és Komárom-Esztergom megye közigazgatási területén a kulturális javakhoz való hozzáférés biztosítása érdekében:
•	a kulturális javak egységes szaktudományos szempontok szerint, tudományos szaktevékenység keretében kialakított, nyilvántartott és dokumentált együttesét őrzi, gondozza és kiállításon bemutatja,
•	biztosítja a kulturális javakhoz kapcsolódó kutatási tevékenység lehetőségét,
•	kultúraközvetítő, közművelődési tevékenységével hozzájárul az egész életen át tartó tanulás folyamatához,
•	közművelődési rendezvényeket és egyéb programokat rendez,
•	együttműködik a nevelési-oktatási intézményekkel és múzeumpedagógiai programjaival segíti az iskolai és az iskolán kívüli nevelés céljainak elérését,
•	elvégzi a kulturális javak múzeumpedagógiai célú feldolgozását, folyamatosan megújuló múzeumpedagógiai és múzeumandragógiai programkínálatot biztosít,
•	az intézmény turisztikai vonzerejének felhasználásával, a látogatóknak nyújtandó szolgáltatásokkal helyi és országos szinten elősegíti a gazdaság élénkítését.

4.1.2. Feladata a működési engedélyében meghatározott gyűjtőkörébe tartozó kulturális javak:
•	gyűjteménygondozása, ennek keretében azok gyarapítása, nyilvántartása, állományvédelme, 
•	tudományos feldolgozása és publikálása,
•	hozzáférhetővé tétele, ennek keretében állandó és időszaki kiállítások rendezése, közművelődési és múzeumpedagógiai programok és kiadványok biztosítása, a kulturális javak digitalizálása, a kutatási tevékenység biztosítása.

4.1.3. A megyei hatókörű városi múzeum állami feladatai keretében:
•	vagyonkezelője a tevékenység ellátásához szükséges állami vagyonnak,
•	területileg illetékes múzeumként gyűjtőterületére kiterjedően, 
o	végzi a megelőző és a mentő feltárásokat és az ehhez kapcsolódó egyéb régészeti szaktevékenységeket,
o	vezeti a régészeti lelőhelyek szakmai nyilvántartását, és annak alapján adatokat szolgáltat a régészeti lelőhelyekről,
o	a régészeti feltárás esetén kívül előkerült régészeti leletet vagy lelőhelyet a kulturális örökségvédelmi hatóságnak haladéktalanul bejelenti,
o	részt vesz a régészeti emlékek és a műemlékek vissza nem építhető vagy a helyszínen meg nem őrizhető töredékei és tartozékai muzeális intézményben történő elhelyezésében,
o	szakértőként részt vesz a régészetileg védett területek ellenőrzésében,
o	gyűjtőkörében szakmai tanácsadást folytat a muzeális intézmények szakmai együttműködése, munkájuk összehangolása, valamint az egyéb kulturális javak védelme érdekében,
o	részt vesz a szellemi kulturális örökség védelmével kapcsolatos helyi tevékenységek koordinálásában és szakmai támogatásában,
o	muzeológiai, múzeumpedagógiai, képzési és restaurálási szakmai-módszertani központként működik.

4.2. A költségvetési szerv alaptevékenységének államháztartási szakfeladatrend szerinti besorolása:
	680002	Nem lakóingatlan bérbeadása, üzemeltetése
910201	Múzeumi gyűjteményi tevékenység
910202	Múzeumi tudományos feldolgozó és publikációs tevékenység
910203	Múzeumi kiállítási tevékenység
910204	Múzeumi közművelődési, közönségkapcsolati tevékenység
910301	Történelmi hely, építmény, egyéb látványosság működtetése
910302	Történelmi hely, építmény, egyéb látványosság megóvása
910501	Közművelődési tevékenységek és támogatásuk
581100 	Könyvkiadás
581900 	     Egyéb kiadói tevékenység

4.3. A költségvetési szerv államháztartási szakágazati besorolása:

910200	Múzeumi tevékenység

4.4. A költségvetési szerv vállalkozási tevékenységei:

A költségvetési szerv vállalkozási tevékenységet nem végez.

5. A költségvetési szerv illetékessége, működési köre:
	Komárom-Esztergom megye közigazgatási területe.

6. Az alapítói jogokat gyakorló szerv neve és székhelye:
	Tata Város Önkormányzata
	2890 Tata, Kossuth tér 1.

7. A költségvetési szerv irányítása és fenntartása:

7.1. Irányító szerv neve:	Tata Város Önkormányzat Képviselő-testülete 
       Irányító szerv székhelye:	2890 Tata, Kossuth tér 1.

7.2. Fenntartó szerv neve:	Tata Város Önkormányzat Képviselő-testülete
       Fenntartó szerv székhelye:	2890 Tata, Kossuth tér 1.

8. A költségvetési szerv gazdálkodási besorolása:

Önállóan működő és gazdálkodó költségvetési szerv.

9. A költségvetési szerv szakmai besorolása: megyei hatókörű városi múzeum

A megyei hatókörű városi múzeum a települési szintet meghaladó, egy megye közigazgatási területére, valamint a megyében lévő megyei jogú városok közigazgatási területére kiterjedő feladatokat ellátó muzeális intézmény. 

10. A költségvetési szerv vezetőjének megbízási rendje:

A költségvetési szerv vezetője a megyei hatókörű városi múzeum vezetője, aki a közalkalmazottak jogállásáról szóló 1992. évi XXXIII. törvény (a továbbiakban: Kjt.) és a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezése tárgyában született 150/1992. (XI. 20.) Korm. rendelet (a továbbiakban: Kjt. vhr.) alapján, nyilvános pályázat útján kerül kiválasztásra.

A megyei hatókörű városi múzeum vezetőjét Tata Város Önkormányzat Képviselő-testülete nyilvános pályázat kiírásával legfeljebb 5 év határozott időtartamra bízza meg, illetve vonja vissza megbízását, továbbá gyakorolja felette a munkáltatói jogokat.

A Kult. tv. 45.§ (4) bekezdés alapján a megyei hatókörű városi múzeum vezetőjének megbízásához, és ennek visszavonásához a kultúráért felelős miniszter egyetértése szükséges.

11. A költségvetési szerv foglalkoztatottjaira vonatkozó foglalkoztatási jogviszonyok megjelölése:

A költségvetési szerv szakalkalmazottjainak és egyéb közalkalmazottjainak foglalkoztatási jogviszonyára a Kjt. és a Kjt. vhr. rendelkezései az irányadóak.
Egyes, a Kjt. illetve a Kjt. vhr. hatálya alá nem tartozó alkalmazottak foglalkoztatási jogviszonyára a munka törvénykönyvéről szóló 2012. évi I. törvény rendelkezései az irányadóak.
Az egyéb jogviszonyokra a Polgári Törvénykönyvről szóló 1959. évi IV. törvény megbízási szerződésre vonatkozó rendelkezései az irányadóak.

Jelen Alapító Okirat 2013. január 1-jén lép hatályba, ezzel egyidejűleg a Komárom-Esztergom Megyei Múzeumok Igazgatósága IX-09/30/318/2012,. számú 2012. július 12-én kelt egységes szerkezetű alapító okirata hatályát veszti.

Az  egységes szerkezetű alapító okiratot Tata Város Önkormányzat Képviselő-testülete 5/2013. (I.18) Tata Kt. határozatával hagyta jóvá.

Az alapító okiratot elfogadás előtt véleményezte Balog Zoltán EMMI miniszter. 

Tata, 2013. január  18.

	Michl József						Dr. Kórósi Emőke
	polgármester						             jegyző

Határidő: 	2013. január 21. - MÁK felé történő továbbításra
Felelős: 		Michl József polgármester

2.	N a p i r e n d :

           A Tatai Távhőszolgáltató Kft. folyószámla hitele 
           Előterjesztő:  Michl József  polgármester
           Előadó:          dr. Fogarasi Richárd  városüzemeltetési és vagyongazdálkodási csoportvezető
               
A napirend tárgyalásán jelen van: 	Mihalovits András ügyvezető-igazgató

M i c h l  József polgármester jelzi, itt is a határozat módosításra került, melyet  képviselőtársaknak kiosztottak, és a kivetítőn is látható.

Kérdés, hozzászólás, vélemény hiányában szavazásra bocsátja az ülés elején  kiosztott, és az előterjesztés mellékletét képező, kiegészített határozati javaslat 1. és 2. pontját, melyet

a képviselő-testület jelenlévő 9 tagja, egyhangú, 9 igen szavazattal elfogad, és a következő határozatokat hozza:

Tata Város Önkormányzat Képviselő- testületének
6/2013. (I.18.) Tata Kt. határozata
A 439/2012. (XI.29.) sz határozatának módosításáról

Tata Város Önkormányzat Képviselő-testülete a 439/2012. (XI.29.) sz. határozat 2. francia bekezdését az alábbiak szerint módosítja:
-	a Pannon Takaréknál fennálló 20 M Ft-os folyószámla hitelkeret meghosszabbításához szükséges készfizetői kezességhez hozzájárul, annak fedezetére a 2012. évi költségvetés városüzemeltetés és községgazdálkodás szakfeladat megtakarítás, és többlet helyi adóbevétel terhére 25 M Ft-ot biztosít, és felkéri a polgármestert, hogy a költségvetés soron következő módosításakor az átvezetésről gondoskodjon.

Határidő:	2013. február 28.
Felelős:	Michl József polgármester

Tata Város Önkormányzat Képviselő- testületének
7/2013. (I.18.) Tata Kt. határozata
A Tatai Távhőszolgáltató Kft. folyószámla hitelével kapcsolatos készfizető kezességvállalásról

Tata Város Önkormányzat Képviselő-testülete:
1.	az I/11-4 /2013. sz. előterjesztés 1. mellékletét képező hitelszerződés lejártának meghosszabbításához hozzájárul és felhatalmazza a polgármestert, hogy az előterjesztés 2. mellékletét képező készfizető kezességi szerződést aláírja,
2.	felkéri a polgármestert, hogy a készfizető kezesség fedezetére 25 millió forintot tervezzen be a 2013. évi költségvetésbe.

Határidő:	1. pont esetében: 2013. február 28.
2. pont esetében: 2013. évi költségvetés összeállítása
Felelős:	Michl József polgármester

Napirenden kívül:

B r u n n e r  Sándor képviselő kérése, a nagy havazásnál nyilván a város sok területén gondok vannak, de egy olyan jellegű megkeresést kapott, és személyesen is tapasztalta, hogy Agostyánban a Kossuth utca 10. házszámig az úton eltolják a havat, de a hókotró a  10-től, az 1-ig, vagy 2-ig terjedő útszakaszra fordítja rá a havat, ami méteres hótorlaszt jelent. Azon a szakaszon lakók nem tudnak közlekedni, és mivel ott van a vízmű szennyvízátemelője, és a hétvégén folyamatosan jártak a szippantók, ez közüzemi problémát és veszélyforrást is jelenthet. 

M i c h l  József polgármester köszöni a felvetést, de nem kapott a hivatal erről telefonértesítést. Kéri képviselő urat, hogy ilyen esetben hívják telefonon, hogy a segítséget meg tudják szervezni. Ha valaki a kerületében hasonló problémát érzékel, a Tatai Városgazda Kft ügyvezetőjét, Jungvirthé Bús Erzsébetet is felhívhatják.
Alpolgármester úr felveszi a kapcsolatot a Tatai Városgazda Kft. ügyvezetőjével, és megoldják a problémát.

További napirend nem lévén, a mai rendkívüli ülést befejezettnek nyilvánítja.

						Kmf.

M i c h l  József 						dr. K ó r ó s i  Emőke
 polgármester 							  jegyző